ADVANC ชิงผู้นำ 4G รุกวางโครงข่ายครอบคลุมทั่วประเทศภายในพ.ค.59
ADVANC ชิงผู้นำ 4G รุกวางโครงข่ายครอบคลุมทั่วประเทศภายในพ.ค.59
11 ก.พ. 2559

นายฐิติพงศ์ เขียวไพศาล ผู้ช่วยกรรมการผู้อำนวยการอาวุโส สายงานการตลาด บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า บริษัทมีเป้าหมายจะพัฒนา AIS 4G ADVANCED ให้เป็น Best Networks เครือข่ายที่มอบประสบการณ์ใหม่ให้แก่คนไทย โดยเอไอเอสได้เตรียมงบลงทุนด้านเครือข่ายในปี 59 เป็นเงิน 40,000 ล้านบาท โดยภายในเดือนกุมภาพันธ์ 59 นี้ จะขยายเครือข่าย 4G ครอบคลุมเพิ่มอีก 17 จังหวัด รวมเป็น 59 จังหวัด และจะครอบคลุมทั่วประเทศ 77 จังหวัด ภายในเดือนพฤษภาคม 59 หรือเร็วกว่านั้นอย่างแน่นอน ซึ่งถือเป็นการขยายเครือข่ายที่ใช้เวลาน้อยที่สุดเท่าที่เคยมีมา
โดยการันตีเรื่องคุณภาพเครือข่ายมือถือที่เร็วที่สุดจาก OOKLA ซึ่งเป็นผู้ให้บริการทดสอบความเร็วอินเทอร์เน็ตอันดับหนึ่งของโลก ได้ประกาศว่า เอไอเอสเป็นผู้ให้บริการเครือข่ายอินเทอร์เน็ตที่มีความเร็ว แรง และเสถียรสูงสุดเป็นอันดับหนึ่งของประเทศไทย ซึ่งวัดจากผู้ใช้บริการในประเทศ ที่ทดสอบความเร็วอินเทอร์เน็ตกว่า 6 ล้านครั้ง ภายใน 6 เดือนที่ผ่านมา โดย OOKLA เป็นบริการทดสอบความเร็วอินเทอร์เน็ตที่มีความแม่นยำสูงสุด เนื่องจากมี HOST รองรับบริการกว่า 3,000 จุดทั่วโลก และยังได้รับความนิยมในการใช้งานสูงถึง 80 ล้านยูเซอร์ต่อเดือน  
นอกจากนี้ ยังเร่งขยายการให้บริการ 4G ในต่างประเทศ เพื่อมอบประสบการณ์ใหม่ให้ลูกค้าเอไอเอสที่เดินทางไปต่างประเทศ สามารถใช้เน็ต 4G ในประเทศนั้นได้อย่างสะดวกสบาย โดยใช้เวลาเพียงไม่ถึง 2 เดือน ก็สามารถเปิด “4G ดาต้าโรมมิ่ง” ครอบคลุมประเทศต่างๆ มากที่สุดถึง 52 ประเทศยอดนิยม ในทุกทวีป ทั่วโลก โดยจัดแพ็กสุดคุ้ม “Non-Stop Data Roaming” สมัครแพ็กเดียว ใช้งานได้หลายประเทศ ทั้ง 3G/4G ในราคาเฉลี่ยเริ่มต้นเพียง 280 บาท/วัน ให้ลูกค้าที่สมัครแพ็ก ใช้งานได้อย่างคุ้มค่า และอุ่นใจเน็ตไม่รั่ว ภายใต้การทำงานร่วมกับพันธมิตร โอเปอร์เรเตอร์ชั้นนำทั่วโลก ทำการเชื่อมต่อระบบเครือข่าย 4G ที่มีคุณภาพ เพื่อให้มั่นใจในประสิทธิภาพของการใช้งาน ตั้งแต่ต้นทางถึงปลายทางได้อย่างหมดกังวล
ทั้งนี้ ภายหลังเปิดให้บริการ AIS 4G ADVANCED เมื่อปลายเดือนมกราคม 59 ที่ผ่านมา ก็ได้รับการตอบรับเป็นอย่างดีจากตลาด สามารถสร้างมาตรฐานใหม่ให้กับอุตสาหกรรมโทรคมนาคมของไทยในหลายๆ ด้าน อาทิ เทคโนโลยี LTE ADVANCED ที่นำมาพัฒนาโครงข่าย อันนำมาซึ่งการใช้งาน 4G ได้อย่างเต็มสปีด จากรูปแบบแพ็กเกจแนวคิดใหม่ที่เปิดตัวในช่วงที่ผ่านมา กับแพ็กเกจ 4G MAX SPEED ที่มอบความคุ้มค่าให้ลูกค้าเล่นเน็ตแบบไม่ลดสปีด เป็นครั้งแรกของวงการ
นายฐิติพงศ์ กล่าวว่า นอกจากนี้เพื่อตอกย้ำความเป็นผู้นำด้าน Best Applications ผ่านทางแอป AIS PLAY ล่าสุดจับมือกับ 2 พันธมิตรชั้นนำของวงการบันเทิงทั้งไทยและต่างประเทศ ได้แก่ ทีวี ธันเดอร์ และ Turner TV นำคอนเทนต์สุดเอ็กซ์คลูซีฟ ขึ้นมาออกอากาศบนแอป   AIS PLAY ช่วยเสริมความแข็งแกร่งด้านคอนเทนต์พรีเมี่ยมให้ครบครันและหลากหลายมากขึ้น